Райнер Мария Рилке
Рицарят

Превод от немски: Ана Александрова, 1979

chitanka.info

Рицар във броня от черен метал

препуска из шумния свят.

А вън има всичко: ден засиял,

май и момичета, преход и вал,

враг и приятел, пир и Граал,

и господ — стохиляден път заблестял,

поставен на всеки площад.

Ала под бронята рицарска чака

в най-тъмния ъгъл скрита

свита Смъртта… тя мисли сред мрака:

„кога ще прониже меча

металната броня със звън,

моят пръстен да бъде разсечен

от врага, та да хукна навън?

Нижат се в тоя затвор

сгърбени дните ми. Крея…

Аз искам най-сетне простор,

да танцувам,

да пея.“

1899

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.